**ELŐTERJESZTÉS**

**Körmend Város Önkormányzata Képviselő-testülete 2018. december 19-i ülésére**

**Tárgy:** beszámoló a Körmendi Közös Önkormányzati Hivatal 2018. évi munkájáról

Tisztelt Képviselő-testület!

A Körmendi Közös Önkormányzati Hivatal 2018. évi tevékenységéről az alábbi beszámolót terjesztem elő:

A körmendi székhelyen dolgozó személyek száma: 44 fő, ebből 4 fő van gyesen, 7 fő pedig nem köztisztviselői munkakörben dolgozik, a köztisztviselők száma Körmenden 33 fő, ebből 24 nő, 9 férfi. A körmendi köztisztviselők közül a nők átlagéletkora 39 év, a 9 férfié pedig 42 év. A 33 főből 22 rendelkezik felsőfokú végzettséggel, 11 középfokú végzettséggel.

Körmenden angol nyelvből 1 fő rendelkezik felsőfokú, 7 középfokú nyelvvizsgával, német nyelvből 10 fő középfokú nyelvvizsgával, francia és szlovén nyelvből egy fő középfokú nyelvvizsgával.

A Csákánydoroszlói kirendeltségen 4 fő dolgozik, mind a 4 fő nő, közülük egy fő felsőfokú, 3 középfokú végzettségű, az ott dolgozok közül egy fő rendelkezik középfokú német nyelvvizsgával. A Kirendeltségen dolgozók átlagéletkora 38 év.

A 2018-as évben az előterjesztés megírásáig 6755 db főszámon iktatott ügy keletkezett. Az egyes irodákon képződött ügyszámok az alábbiak:

* Városfejlesztési és Építéshatósági iroda: 1125 db
* Pénzügyi iroda: 3889 db
* Projektfejlesztési és Kistérségi iroda: 103 db
* Közszolgálati iroda: 1638 db

A 2017-es évben az alábbi nagyobb, kiemelést igénylő munkákat kellett elvégezni:

**Pénzügyi Iroda:**

**Létszám: 11 fő**

A pénzügyi iroda ellátja két önkormányzat: Körmend és Csákánydoroszló települések, két társulás: Körmend és Kistérsége Önkormányzati Társulás és a Körmend és Mikrotérsége Köznevelési Intézményfenntartó Társulás, és ezek fenntartásában lévő költségvetési intézmények, az Önkormányzat fenntartásában lévő költségvetési szervek, valamint a roma nemzetiségi önkormányzat költségvetési, könyvvezetési, gazdálkodási és beszámolási, illetmény számfejtési feladatait.

Az iroda feladata a helyi adókkal kapcsolatos bevallási, beszedési feladatok, valamint a változások kezelése.

Mind a tervezési, mind a gazdálkodás végrehajtásának, a könyvvezetésnek, a beszámolók készítésének feladatai nagy körültekintést és alaposságot igényelnek.

A **tervezési feladat** az egyes költségvetési szervek és önkormányzatok teljes körű tevékenységére kiterjed, a feladatok meghatározására, a létszámgazdálkodásra, az intézményvezetőkkel való egyeztetésen keresztül. Előzetes felmérés alapján – intézményekkel egyeztetve, az ellátott feladatok alapján - kerül meghatározásra az adott évi költségvetést megillető központi támogatás, amely az önkormányzatok jelentős bevételi forrása. Az iroda feladata a költségvetési rendelet-tervezet elkészítése minden fenntartó esetében.

A **gazdálkodás végrehajtása** az egész évre kiterjedő feladat, a likviditás folyamatos biztosítása a fő cél, figyelemmel a működésre és a fejlesztések folyamatos megvalósítására. Körmend város önkormányzatának 2018 évben rövid ideig volt likvid hitele, amely már visszatörlesztésre került. Folyamatosan értékelésre kerül a költségvetés végrehajtása, amely következtében több alkalommal történt költségvetési rendelet-módosítás 2018. évben. A kintlévőségek /vevők, adósok/ tekintetében fontos feladat a hátralékok csökkentése, amely érdekében folyamatosan történnek a felszólítások, lehetőség szerint letiltások, inkasszálások útján, ez a munka hatékonyságában már a tavalyi évben is jelentősen javult a szennyvízközműhátralékok terén.

A **könyvvezetés** napi feladat minden intézmény esetében, és a naprakészség, elkülönített könyvelés biztosítása alapvető feladat, követelmény. A központi költségvetés felé való elszámolás érdekében feladatokra kell könyvelni mind a kiadásokat, mind a bevételeket. Teljesen elkülönítetten kell minden egyes pályázatot nyilvántartani az előírásoknak megfelelően, az Önkormányzatnak ezért jelentős száma alszámlája is van, az Önkormányzat közel 70 bankszámlát vezet jelenleg.

A **beszámolási kötelezettség** kiterjed az éves zárszámadásra, valamint az évközi jelentésekre. Főkönyvi kivonattal alátámasztott pénzforgalmi jelentést havonta, mérlegjelentést negyedévente kell adni a MÁK részére tárgyhót követő 20.-ig. Az ÁFA bevallásokat is hasonló határidőre kell teljesíteni. Az éves gazdálkodásról szóló beszámoló elkészítése minden intézmény esetében leltárral alátámasztott a mérlegtételek esetében, amit természetesen leltározás előz meg. Az iroda feladata az ingatlan vagyonkataszteri nyilvántartás vezetése. Az iroda feladata a zárszámadásról szóló rendelet és beszámoló elkészítése.

2018-ban bevezetésre került az ASP rendszer, amely kiterjed az iktatási, az adórendszerre, a vagyonkataszteri nyilvántartásra, a teljes könyvelési rendszerre, a kereskedelmi és hagyatéki ügyekre.

Az ASP rendszer kapcsán a tapasztalataink az alábbiak:

Az iktatóprogramnak rá kell épülnie a szakrendszer programokra, de ez a mindennapokban nehézkes, főleg az adó szakrendszerrel való kapcsolat informatikai kiszolgálása okoz nehézségeket. Az ingatlanvagyon kataszternél az adatmigrálás jelenleg is nehézséget okoz.

Gazdálkodási modul tekintetében a rendszer megköveteli a számviteli, szakmai, jogszabályi tudást, ismereteket. Informatikai problémák itt is jelentkeznek, nem lehet jó lekérdezéseket, listákat készíteni, vagy egy nyitó pénztár egyenleghez képest előfordulhat, hogy levonva abból a forgalmat, nem jól számolja ki a modul a végeredményt. Nem áll rendelkezésre kézikönyv a modul használatához. Az ASP rendszer gyakorlatilag folyamatos fejlesztés alatt áll jelenleg is, így e körülmények mentén kell vele (benne) dolgozni.

**Városfejlesztési és Építéshatósági Iroda**

Irodánk jelenleg 9 fővel működik, ebből 1 fő megbízott munkavállalóval, +1 fő GYES-en lévő kolléga van állományban, ebből 6 felsőfokú, 4 középfokú végzettségű.

Irodánk által ellátott feladatok mennyisége, az előterjesztés készítése időpontjáig:

* Építésügyek: 380 db főszámon ellátott építési kérelem kapcsán keletkezett.
* Beruházások, városüzemeltetési feladatok: 745 db főszámú ügyirat keletkezett. Ezen kívül a Csákánydoroszlói hivatalban iktatott ügyekben intézkedéseket tettünk.

**Az I. fokú építéshatósági feladatokat** 2 fő ügyintéző, 46 (2 város és 44 község) településre vonatkozóan végzi el. E területen a folyamatosan változó jogszabályok követése igen nagy felkészültséget igényel a kollégáktól, ráadásul ebben az évben újabb és újabb hatásköröket telepítettek a jegyzőségekre. A gyesen lévő kolléga helyére évek óta nem találunk építőmérnököt, gyakorlatilag a megfelelő végzettséget rendelkező szakemberek nem jelentkeznek az építéshatósági munkakörbe.

**Építési beruházások szervezése** során ez évben a számos TOP pályázat végrehajtása adta a legnagyobb munkát, ezek egy része (zöldváros, óvodafejlesztés, kerékpárút építése) befejeződött, további részük most indul el intenzíven (keleti városrész csapadékvízelvezetése, iparterület fejlesztése) és vannak még olyan beruházások, ahol közbeszerzés előtt állunk (piaccsarnok építés, Ökocentrum építése a Rába partján). Itt is elmondható az, hogy mérnök szakemberek nem jelentkeznek munkára (többszöri pályázati felhívás is eredménytelenül zárult), holott a számos pályázat megvalósítása mérnöki szakértelmet igényel, és a különböző jogszabályok is nagyon komoly szaktudást várnak el a beruházói oldalon.

Az idei évben több, országos jelentőségű projektben is részt kellett venni szakhatóságként: M8 építése, Rába folyót érintő árvízvédelmi védekezés.

Ugyancsak az idei év nagy kihívása lesz a településképi rendeletből eredő feladatok elvégzése, mindez újszerű is egyben, tanulási folyamatot igényel.

**Városüzemeltetéssel kapcsolatos főbb területek fentieken kívül**:

* erdészeti, fakivágási, zöldterület gondozási feladatok
* I. fokú környezetvédelmi hatósági feladatok,
* katasztrófavédelem önkormányzatot érintő feladatai
* ár-, és belvízvédelem helyi feladatai
* szúnyoggyérítés, rágcsálóírtás
* közterület-használat, bontás engedélyezése, önkormányzati utak, járdák, hidak kezelői feladatai
* csapadékvíz elvezetés rendszereinek kezelői faladatai,
* vagyonkezeléssel kapcsolatban: tulajdonosi nyilatkozatok, hozzájárulások előkészítése,
* adatszolgáltatás, statisztikai tevékenység, szakterület szerint
* főépítész irányítása alatt a helyi építési szabályozás, szerkezeti terv, helyi értékvédelem feladatai
* önkormányzati tulajdonba került (2013.01.01.) vízi-közmű vagyon kapcsán az üzemeltetővel együttműködően a vagyon kezelése
* önkormányzati tulajdonú ingatlanok használatához a tulajdonosi dokumentumok előkészítése.

**Közszolgálati Iroda**:

***Iroda létszáma: 14 fő (irodavezetővel együtt), ebből köztisztviselő 9 fő, MT. hatálya alá 5 fő tartozik.***

Az iroda a hivatal legszerteágazóbb területeinek feladatait látja el mind a napi feladatok, mind pedig az időszakosan jelentkező tennivalók esetében. Az iroda tevékenysége az elmúlt évhez képest nem változott.

Az anyakönyvvezetéssel (ügyszám: 543) , hagyatékkal (179 ügy), vagyonleltár készítése (11 eset), nemzetiségi önkormányzattal, médiával, személyügyekkel, sporttal és ifjúsági ügyekkel kapcsolatos, valamint a titkársági és iktatási feladatok tartoznak az iroda hatáskörébe. Az új iktatási rendszer bevezetése komoly odafigyelést igényelt és igényel továbbra is. A következő év első napjától a postai rendszer elektronikussá válása jelent új feladatot. Több területen van jegyzőkönyv-, és nyilvántartások vezetésével kapcsolatos kötelezettségünk. Az MT hatálya alá tartozó munkatársaink látták el a nyomdai, szállítási, takarítási, és őrző-védő feladatokat.

A szakmai feladatellátásban a szociális területen kialakított rendszer folyamatosan működik, jelentős segítséget nyújt a rászorultak számára. Az önkormányzat megfelelő keretet biztosított erre, a Társadalmi és Ifjúsági Ügyek Bizottsága pedig sűrűbb ülésrendjével biztosította a döntések időbeni meghozatalát, így az ügyintézés minden esetben határidőben megtörténhetett. Támogatási típusonként az alábbi döntések születtek:

**2018.01.01.-2018.12.01. megállapítás elutasítás**

Települési Támogatás Fűtés 55 2

Települési Támogatás Tankönyv 32 0

Rendszeres gyermekvédelmi kedvezmény 77 4

Települési Támogatás Eseti 187 12

Települési Támogatás Lakhatási 67 8

Települési Támogatás Gyógyszer 18 3

Temetési Támogatás 19 2

Köztemetés 2 0

Újszülött: Támogatás 78 2

**Összesen: 535 db 33 db**

Az újszülött támogatás a 2017-es évivel azonos számú volt, 2016-hoz viszonyítva (50-ről 78-ra nőtt) azonban tart az 56 %-os növekedés. A költségvetés készítésénél ezt továbbra is tervezni szükséges. Az ügyek száma némileg csökkent (600-ról 568-ra), ugyanakkor majdnem felére csökkent az elutasítások száma (62-ről 33-ra).

A média területén a megújult a városi honlap, a rádió és a városi újság folyamatos működése biztosított. A kapcsolattartás, hírek és információk eljuttatása a médiához az iroda köztisztviselőjének állandó feladata volt. Ugyancsak az iroda tevékenységéhez tartozott a Batthyány-Strattmann László Ösztöndíj és a Bursa Hungarica pályázatok előkészítése a Társadalmi és Ifjúsági Ügyek Bizottsága számára, valamint a bizottsági döntések végrehajtása.

Az iroda köztisztviselői állománya fiatal, ezért a képzéseknek, közigazgatási alap- és szakvizsgák letételének a napi feladatok ellátása, és munkatapasztalatok szerzése mellett továbbra is fontos szerepe van. A közigazgatási feladatok átstrukturálása jelentősen érinti az irodánkat, esetenként egyes területeken jelentős terhelést okozva, ami rövidtávon okoz nehézségeket. Sajnálatosan a munkatársak személyében folyamatosan van változás, ami nem könnyíti meg az iroda tevékenységét. Különösen élesen jelentkezik ez az anyakönyvvezetés területén.

A költségvetés összeállításakor a képzésekre fordítható összegeket továbbra is tervezni szükséges.

**Projektfejlesztési és Kistérségi Iroda:**

**Létszám: 6 fő**

1. **Projektfejlesztés, projektmegvalósítás**

Terület-, térség és városfejlesztéssel kapcsolatos fejlesztési feladatok körében az iroda 2017.01.01-től látja el feladatait.

2018. évben projektfenntartás, projektfejlesztés és projektmegvalósítási feladatokat is ellátott az iroda.

A 2007-2013as időszak alatt megvalósított EU-s projektet fenntartása kapcsán több utánkövetéses ellenőrzésre és fenntartási jelentés benyújtásra is sor került.

1. KEOP 1.2.0/09-11 Szennyvízelvezetés és tisztítás

[Körmend Város szennyvíz-csatornázottságának fejlesztése Alsóberkifalu, Felsőberkifalu és Horvátnádalja településrészek bevonásával](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. KEOP 3.1.2/2F/09-11 Élőhelyvédelem- és helyreállítás, vonalas létesítmények természetkárosító hatásának mérséklése

[A Körmendi kastélypark értékeinek helyreállítása és megőrzése](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. ÁROP 1.A.5-2013 Szervezetfejlesztés konvergencia régiókban lévő önkormányzatok számára

[Körmend Város Önkormányzatának szervezetfejlesztése](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. KEOP 4.10.0/N/14 Fotovoltaikus rendszerek kialakítása

[Napelemek telepítése Körmend két intézményében](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. ÁROP 1.A.3-2014 Területi együttműködést segítő programok kialakítása az önkormányzatoknál a konvergencia régiókban

[Területi együttműködést segítő programok kialakítása a Körmendi járásban.](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. KEOP 5.7.0/15 Középületek kiemelt jelentőségű épületenergetikai fejlesztése

[Körmend Város Önkormányzata középületeinek energetikai korszerűsítése](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. KEOP 1.3.0/09-11 Ivóvízminőség javítása

[Körmend térségi vízmű vízminőség javítása](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

1. NYDOP 2.1.1/A-13-k A régió kulturális helyszíneinek fenntartható turisztikai célú hasznosítása

[Batthyány Örökségközpont kialakítása Körmenden](https://emir.palyazat.gov.hu/nyertes/?forras=umft&forras_uj=&op_type=op_nev&op_nev=&eupik_nev=&palyazo_nev=K%C3%B6rmend&regio=0&megye=0&kisterseg=0&helyseg=0&ttipus=&tkod=&ttype=&print=0&export=0&id_szerv=0#adatlap_modal)

## A projektmegvalósítás 2018. évben elsősorban Széchenyi 2020 (2014-2020) és az Európai Területi Együttműködés programok keretében meghirdetésre kerülő felhívásokra benyújtott és támogatást nyert pályázatok megvalósítására koncentrált.

1. Körmend Város Önkormányzata ASP központhoz való csatlakozása - KÖFOP-1.2.1-VEKOP-16-2017-01273
2. Vásár-tér, helyi piac létesítése Körmenden- TOP-1.1.3-15-VS1-2016-00007
3. Körmend ipari terület infrastruktúrájának fejlesztése- TOP-1.1.1-15-VS1-2016-00006
4. Természeti kincseink nyomában - az Őrség és a Rábamente integrált turisztikai fejlesztése- TOP-1.2.1-15-VS1-2016-00003
5. Dr.Batthyányné Coreth Mária Óvoda fejlesztése, Körmend- TOP-1.4.1-15-VS1-2016-00040
6. A körmendi volt cipőgyári területek közösségi-kulturális célú rehabilitációja – TOP-2.1.1-16-VS1-2017-00002
7. Körmend keleti városrész csapadékvíz-elvezetése-TOP-2.1.3-15-VS1-2016-00023
8. Kerékpárosbarát fejlesztés Körmenden-TOP-3.1.1-15-VS1-2016-00013
9. Energiahatékonyság fokozása Körmenden – TOP-3.2.1-16-VS1-2017-00026
10. Körmendi önkormányzati középületek energetikai korszerűsítése – TOP-3.2.1-16-VS1-2017-00030
11. Energiahatékonyság fokozása a közművelődés területén - TOP-3.2.1-16-VS1-2017-00029 – a pályázatot a Körmendi Kulturális Központ, Múzeum és Könyvtár nyújtotta be, a Körmendi Közös Önkormányzati Hivatallal konzorciumban.
12. "Dél-Vas Megyei Gazdaság- és Foglalkoztatás-fejlesztési együttműködés a helyi gazdaságfejlesztés szolgálatában"- támogatást igénylő: Vasvár Város Önkormányzata, konzorciumi tag: Körmend Város Önkormányzata
13. A helyi indentitás és kohézió erősítése – TOP-5.3.1-16
14. Ökoachse- ATHU004
15. City Cooperation II- ATHU18

2018. évben megvalósított/ megvalósítás alatt lévő hazai pályázatok

1. Lóistálló épület felújítása- 51269/2017, EMMI
2. Járásszékhely múzeumok szakmai támogatására
3. Kubinyi Ágoston Program – Muzeális intézmények szakmai támogatására
4. Európa a polgárokért – Közép-Európa a rendszerváltozatás után dokumentumfilm
5. Önkormányzati feladat ellátást szolgáló fejlesztések támogatásra BM– Deák Ferenc utca
6. 2018. évi „Idősbarát Önkormányzati Díj”
7. Hungarikum 2018 – imázsfilm és könyv a körmendi helyi értékekről
8. Közművelődési érdekeltségnövelő támogatására

### Elbírálás alatt lévő pályázat

### „A helyi identitás és kohézió erősítése „ címmel benyújtott (azonosítószám: TOP-5.3.1-16) Terület- és Településfejlesztési Operatív Program 5. intézkedésére benyújtott pályázat.

* INTERREG SIHU – Pannon escape
* INTERREG ATHU – BikeThrough

A körmendi Batthyány-Strattmann-kastély turisztikai célú fejlesztésére irányuló GINOP-7.1.1-15-2016-00025 kódszámú pályázat kedvezményezettje Körmend Város Önkormányzata- Batthyány Örökségközpont Nonprofit Kft- Nemzeti Örökségvédelmi Fejlesztési Nonprofit Kft. (Budavári Ingatlan fejlesztő Kft. jogutódja).

1. **Közbeszerzési feladatok ellátása**

**Közbeszerzési feladatok** körében a beszerzések, közbeszerzések szakmai és, jogi és koordinációs feladatainak ellátása az Iroda tevékenysége körébe tartozik.

2018. évben is több projekt, pályázat keretében számos, építési-szolgáltatási és árubeszerzési beszerzési eljárás lebonyolítására sor került. A tevékenységről a Pénzügyi és Közbeszerzési Bizottság elnökének beszámolójában tájékoztatjuk a testületet részletesen

1. **Kistérségi feladatok ellátása**

Körmend és kistérsége Önkormányzati Társulás, valamint a Körmend és Mikrostérsége Köznevelési Intézményfenntartó Társulás munkaszervezeti, továbbá, tanács üléseinek döntés-előkészítési és végrehajtási feladatainak ellátása körében sor került az alábbiakra:

* Társulások által fenntartott intézmények fenntartói feladatainak ellátása: Körmendi Szociális Szolgáltató és Információs Központ, valamint dr. Batthyányné Coreth Mária Óvoda és Bölcsőde
* Védőnői feladatok koordinálása: Körmend és Katafa közigazgatási területén lévő területi védőnői szolgálat, valamint ifjúságegészségi védőnői szolgálat működtetése
* Orvosi ügyeleti feladatok koordinálása

1. **Egészségügyi alapellátás**

Körmend Város Önkormányzata a II. számú házi gyermekorvosi körzet kapcsán egészségügyi szolgáltatói feladatokat lát el. A házi gyermekorvosi feladat ellátását feladat-ellátási szerződéssel a I-es számú gyermekorvosi körzetben praktizáló orvos látja le, míg az iskola és ifjúság-egészségügyi feladatokat megbízási szerződés keretében láttatjuk el az egyes köznevelési intézményekben.

1. **Kereskedelmi igazgatási feladatok**

Az ügyiratok aránya a múlt évhez képest  hasonlóan alakult a működési engedélyek és a telepengedélyek tekintetében. Jelentős növekedés a zenés- táncos rendezvények esetében tapasztalható,  amely esetekben számos alkalommal Szombathely kizárásával Körmend Város Jegyzőjét jelöli ki eljáró hatóságként a Vas Megyei Kormányhivatal.

A kereskedők a kereskedelmi tevékenységek végzésének feltételeit betartva működnek, mivel a változásokat folyamatosan bejelentik, nyitvatartási idő, illetve az adataikban bekövetkezett változásokat.

2018-ban egy üzletet kellett bezáratni a működési engedély hiánya miatt (Korona étterem).

A Központi Statisztika Hivatal felé a működési engedélyekről, illetve a szálláshelyekről évente 6 alkalommal adunk jelentést.

2018-ban került bevezetésre az ASP nyilvántartási program a működési engedély, a telepengedély, a szálláshelyek, és a rendezvények nyilvántartásánál is, amit folyamatosan naprakészen vezetni kell a kiadott bejelentett kérelmekről, működési engedélyekről, megszűnt üzletekről, adatmódosításokról egyaránt.

 2018. év decemberig **5 birtokvédelmi ügy indult**, melyek során  magánszemélyek kértek birtokvédelmi eljárást.

Kérem a tisztelt Képviselő-testületet, hogy a beszámolót elfogadni szíveskedjék.

**HATÁROZATI JAVASLAT**

Körmend Város Önkormányzata Képviselő-testülete **a** Körmendi Közös Önkormányzati Hivatal 2018. évi munkájáról szóló beszámolót elfogadja.

**Dr. Stepics Anita**

**jegyző**